Jautājumi 15. Saeimas deputātu kandidātiem
Biedrības Asociācija “Ģimene” aptaujas mērķis ir noskaidrot 15. Saeimas deputātu kandidātu personīgo nostāju būtiskos ģimenes vērtību jautājumos. Jautājumi formulēti kā konkrētas iespējamās likumdošanas iniciatīvas. 

1. Saglabāt laulību kā savienību starp vīrieti un sievieti?	
2. Neatbalstīt partnerattiecību, kopdzīves fakta vai citu attiecību veidu pielīdzināšanu laulībai?	
3. Satversmē nostiprināt ģimenes jēdzienu kā vīrieša un sievietes laulībā balstītu savienību, kas nodrošina savu bioloģisko vai adoptēto bērnu aprūpi un audzināšanu?	
4. Tiesību akta projekta sākotnējās ietekmes novērtējumā ieviest obligātu vērtējumu ietekmei uz demogrāfiju?	
5. Izveidot ilgtermiņa demogrāfijas politikas institucionālo sistēmu, tostarp Ģimenes un bērnu lietu ministriju vai līdzvērtīgu institūciju, Demogrāfijas fondu (programmu) un demogrāfijas pētniecības iestādi (struktūrvienību)?	
6. Nostiprināt bērna tiesības būt primāri savu bioloģisko vecāku aizgādībā un zināt savu tēvu un māti, aizgādības, adopcijas, mākslīgās apaugļošanas un citos ģimenes tiesību jautājumos?	
7. Paredzēt valsts atbalstu laulības stiprināšanai (pirmslaulību kursiem, pāru konsultācijām, mediācijai, mentoringam un uz izlīgumu vērstu laulības šķiršanas procesam)?	
8. Turpināt ieviest būtiskus nodokļu, transporta, komunālo pakalpojumu, izglītības atvieglojumus un pensiju priekšrocības daudzbērnu ģimenēm un vecākiem, kuri izaudzinājuši trīs un vairāk bērnus?
9. Uzlabot pabalstu sistēmu tādā veidā, lai samazinātu kraso ienākumu kritumu līdz ar bērna piedzimšanu ģimenē?	
10. Saglabāt obligāto pārdomu laiku pirms laulības noslēgšanas un atjaunot prasību pēc diviem lieciniekiem pie laulības slēgšanas?	
11. Noteikt, ka sabiedrisko mediju pasūtījuma plānā regulāri iekļaujams saturs par laulības un ģimenes vērtību, bērnu audzināšanu, demogrāfiju un paaudžu solidaritāti?	
12. Novirzīt finansiālu atbalstu projektiem, kas stiprina laulības, ģimenes, tēva, mātes, daudzbērnu ģimeņu un paaudžu nepārtrauktības pozitīvu tēlu?	
13. Nostiprināt principu, ka cilvēka dzīvība ir aizsargājama no apaugļošanas brīža līdz tās dabīgai nāvei?	
14. Ieviest krīzes grūtniecības un pirmsaborta atbalsta sistēmu, tostarp pirmsaborta konsultācijas, psiholoģisku, sociālu, juridisku un praktisku palīdzību?	
15. Nelegalizēt eitanāziju, tā vietā stiprinot paliatīvo aprūpi, sāpju mazināšanu, psiholoģisko, sociālo un garīgo atbalstu?	
16. Valsts apmaksātajā neauglības ārstēšanā prioritāri veicināt neinvazīvas ārstēšanas metodes un dabiskas auglības atjaunošanu?	
17. Mākslīgās apaugļošanas regulējumā noteikt bērna interešu prioritāti, ierobežot trešo personu (dzimumšūnu donoru) iesaisti un nodrošināt embriju tiesisko aizsardzību?	
18. Noteikt, ka mākslīgā apaugļošana ir pieļaujama tikai laulātam vīrieša un sievietes pārim, izmantojot paša laulātā pāra ģenētisko materiālu?	
19. Nostiprināt aizliegumu surogācijai visās tās formās?	
20. Aizliegt cilvēka embriju ziedošanu, selekciju pēc nemedicīniskām pazīmēm un mākslīgās apaugļošanas procesā radīto embriju iznīcināšanu?	
21. Ieviest skolās mācību saturu par laulību, ģimenes dzīvi, vecāku pienākumiem, bērnu audzināšanu, cieņpilnām attiecībām, tikumisko audzināšanu un dzīvības aizsardzību?	
22. Likumā nostiprināt vecāku tiesības zināt un ietekmēt bērniem pasniegto saturu skolās, kā arī paredzēt obligātu vecāku informēšanu un piekrišanu nodarbībām, kas saistīti ar cilvēka seksualitāti un dzimuma identitāti?	
23. Nepieļaut jēdzienu “tēvs” un “māte” aizstāšanu ar dzimumneitrāliem terminiem?	
24. Aizliegt nepilngadīgajiem neatgriezeniskas "dzimuma maiņas" medicīniskas procedūras un pretējā dzimuma hormonu terapiju, kā arī aizsargāt bērnus no ideoloģiska spiediena dzimuma identitātes un seksualitātes jautājumos?	
25. Saglabāt juridisko izpratni, ka dzimums ir bioloģiski noteikts, dokumentējams pie dzimšanas un nav maināms?	
26. Noteikt, ka sieviešu sportā drīkst piedalīties tikai bioloģiskas sievietes?	
27. Noteikt, ka publiskajās labierīcībās, dušās un ģērbtuvēs, īpaši skolās un citās bērnu iestādēs, tiek ievērots privātums un drošība atbilstoši bioloģiskajam dzimumam?	
28. Neatbalstīt marihuānas audzēšanas un lietošanas legalizāciju Latvijā?	
29. Pastiprināt azartspēļu pieejamības ierobežojumus, īpaši internetā?	
30. Ieviest efektīvus vecuma pārbaudes un satura kontroles mehānismus nepilngadīgo aizsardzībai no pornogrāfijas?	
31. Samazināt tautas nobalsošanas un likumdošanas iniciatīvas ierosināšanai nepieciešamo parakstu slieksni no vienas desmitās daļas uz vienu trīsdesmito daļu no pēdējās Saeimas vēlēšanās balsstiesīgo Latvijas pilsoņu skaita?	
32. Nodrošināt, ka Latvijas starptautisko saistību izpildē netiek pārkāpta Satversme?	
33. Denonsēt Eiropas Padomes Konvenciju par vardarbības pret sievietēm un vardarbības ģimenē novēršanu un apkarošanu jeb Stambulas konvenciju?	
34. Saglabāt obligāto militāro dienestu vīriešiem?	
35. Pastiprināt kontroli pār trešo valstu pilsoņu ieceļošanu un uzturēšanos Latvijā, īpaši stingri vēršoties pret nelikumīgu uzturēšanos?
